<classify> Na Mwandishi wetu-Sengerema KATIBU Mkuu,Ofisi ya Rais, Menejimenti ya Utumishi wa Umma, Dk Laurean Ndumbaro, ameagizakusakwa kwa mtu aliyemtaja kwa jina la Boniventura Bwire, akidai alifukuzwakazi mwaka 2012 baada ya kubainika ana cheti cha kufoji kisha akafoji barua ya KatibuMkuu Tamisemi na kufanya kazi kwa miaka nane kwenye halmashauri tatu tofauti. Dk Ndumbaro alitoamaelekezo kwa Mkurugenzi Mtendaji wa Halmashauri ya Wilaya ya Sengerema,Boniface Magesa, wakati wa kikao kazi chake na watumishi wa halmashauri hiyochenye lengo la kusikiliza changamoto za kiutumishi zinazowakabili nakuzitatua. Alisema Bwirealikuwa Mweka Hazina wa Halmashauri ya Wilaya ya Korogwe mpaka mwaka 2011 kablaya kufukuzwa kazi mwaka 2012 na mwajiri wake baada ya kugundulika kuwa na Stashahada ya Juuya Uhasibuya kughushi. Alisema mtumishihuyo alighushi barua za Katibu Mkuu Tamisemi na kufanikiwa kuhamia katika Halmashauri za Wilaya yaUkerewe, Bariadi na hatimaye Sengerema. Kwa miakanane Bwire amekuwa akifanya kazi serikalini akiwa sio mtumishi wa umma halalibaada ya kufukuzwa kazi na kuondolewa kwenye orodha ya malipo ya mishahara nakatika halmashauri zote alizohamia amekuwa akijitambulisha kama Ofisa Mapato nakufanya kazi hiyo na hatimaye kujilipa, hivyo kujipatia fedha kwa udanganyifu,alisema Dk Ndumbaro. Alisema baadaya mtumishi huyo kuhamia Sengerema, Mkurugenzi Mtendaji wa Halmashauri yaWilaya ya Sengerema kutokana na umakini wake aliweza kubaini kuwa, mtumishihuyo anatumia cheti cha kidato cha nne ambacho si chake hivyo akamfukuza kazi. Alisema mtumishihuyo baada ya kufukuzwa kazi aliwasilisha rufaa yake kimakosa Tume yaUsuluhishi na Uamuzi CMA badala ya Tume ya Utumishi wa Umma ambayo ndiomamlaka yake ya rufaa. Alisema mamboyote aliyoyafanya Bwire tangia mwaka 2011 hadi sasa ni batili kwani si mtumishiwa umma halali baada ya kufukuzwa kazi, na hakuwahi kukata rufaa kwenye mamlakastahiki. Alisema kutokanana makosa yake kuwa ni ya jinai, suala lake liwasilishwe Polisi naTaasisi ya Kupambana na Rushwa Takukuru kwa uchunguzi na kulifikishamahakamani.  <topic>: KITAIFA 